ตราอักษรย่อประจำพระองค์ในฐานะ ดัชเชสแห่งออลบานี
**เจ้าหญิงเฮเลเนอแห่งวัลเด็คและเพือร์ม็อนท์** (อังกฤษ: Princess Helen of Waldeck and Pyrmont) ประสูติเมื่อวันที่ 17 กุมภาพันธ์ ค.ศ. 1861 เป็นเจ้าหญิงเยอรมัน โดยทรงเป็นพระธิดาใน เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ และ เจ้าหญิงเฮเลเนอแห่งนัสเซา เป็นพระกนิษฐภคินีใน เอ็มมาแห่งวัลเด็คและเพือร์ม็อนท์ ทำให้ทรงเป็นพระมาตุลานี (น้าหญิง) ใน สมเด็จพระราชินีนาถวิลเฮลมินาแห่งเนเธอร์แลนด์ เป็นพระอัยยิกา (ย่า) ใน เจ้าหญิงซิบิลลาแห่งซัคเซิน-โคบวร์คและโกทา และ พระราชปัยยิกา (ย่าทวด) ของ สมเด็จพระราชาธิบดีคาร์ลที่ 16 กุสตาฟแห่งสวีเดน

พระองค์และพระพี่น้องอีก 2 พระองค์ คือ เจ้าหญิงพอลลีนแห่งวัลเด็คและเพือร์ม็อนท์ และ เอ็มมาแห่งวัลเด็คและเพือร์ม็อนท์ ทรงได้รับการพิจรณาเป็นพระมเหสีใน พระเจ้าวิลเลิมที่ 3 แห่งเนเธอร์แลนด์ ซึ่งเป็นพระญาติห่างๆ แต่แล้ว พระพี่นางของพระองค์คือ เอ็มมาแห่งวัลเด็คและเพือร์ม็อนท์ หรือต่อมาคือ สมเด็จพระราขินีเอ็มมาแห่งเนเธอร์แลนด์ และ สมเด็จพระราชินีเอ็มมา พระราชชนนี ตามลำดับ ได้ครอบครองพระราชหฤทัยในพระเจ้าวิลเลิมที่ 3 และได้ให้กำเนิดพระราชธิดา ซึ่งต่อมาคือพระเจ้าแผ่นดินหญิงแห่งเนเธอร์แลนด์พระองค์แรก คือ สมเด็จพระราชินีนาถวิลเฮลมินาแห่งเนเธอร์แลนด์ ส่วนพระองค์เองได้ทรงพบกับ เจ้าชายลีโอโพลด์ ดยุกแห่งออลบานี พระราชโอรสพระองค์เล็กใน สมเด็จพระราชินีนาถวิกตอเรีย ตามคำแนะนำของพระมารดา ต่อมาทั้งสองหมั้นกันในเดือนพฤศจิกายน ค.ศ. 1881

วันที่ 27 เมษายน ค.ศ. 1882 ทั้ง 2 ทรงเข้าพิธีเสกสมรส ณ โบสถ์น้อยเซนต์จอร์จ ปราสาทวินด์เซอร์ หลังจากเสกสมรส พระองค์ทรงพระอิสริยยศที่ **สมเด็จพระราชสุณิสา เจ้าฟ้าหญิงลีโอโพลด์ จอร์จ ดันแคน อัลเบิร์ต เจ้าหญิงแห่งสหราชอาณาจักรบริเตนใหญ่และไอร์แลนด์ ดัชเชสแห่งออลบานี เคานท์เตสแห่งแคลเรนซ์ และบารอเนสอาร์กโลว์ พระชายา** และประทับ ณ บ้านแคลร์มอนต์ ชีวิตคู่ทั้ง 2 เป็นไปด้วยระยะเวลาอันสั้น แต่มีความสุข ต่อมา พระสวามีสิ้นพระชนม์จาก โรคฮีโมฟิเลีย ซึ่งเป็นโรคตามกรรมพันธุ์จากสมเด็จพระราชินีนาถวิกตอเรีย ซึ่งเป็นสมเด็จพระบรมราชชนนีนาถของพระสวามี เมื่อวันที่ 5 เมษายน ค.ศ. 1884 สิริพระชันษา 30 ปี ซึ่งขณะนั้น ดัชเชสแห่งออลบานี กำลังทรงพระครรภ์ที่ 2 ตามบันทึกความทรงจำของเจ้าหญิงอลิซ เคานท์เตสแห่งแอธโลน พระธิดาของพระองค์ ทรงเขียนถึงพระมารดาไว้ว่า ทรงฉลาด มีความรับผิดชอบสูง และรักงานสวัสดิการอย่างแท้จริง สมเด็จพระราชินีนาถวิกตอเรียในตอนแรกทรงวิตกกังวลว่าเจ้าหญิงเฮเลเนออาจกลายเป็นเจ้าหญิงเยอรมันผู้ห่างไกลจากโลกภายนอก ทรงตั้งข้อสังเกตในจดหมายถึง เจ้าหญิงวิกตอเรีย พระราชกุมารี พระราชธิดาพระองค์แรก และ มกุฎราชกุมารีแห่งเยอรมัน พระวรชายาใน มกุฎราชกุมารฟรีดริช สมเด็จพระราชินีนาถวิกตอเรียทรงดีพระราชหฤทัยมาก ที่เจ้าหญิงเฮเลเนอชอบความอังกฤษ ต่อมาพระองค์เสด็จพระราชดำเนินไปทรงพบพระสุณิษาด้วยความเสน่หา แม้ว่าในตอนแรกจะทรงกังวลเมื่อได้ยินจาก เจ้าหญิงวิกกี้ (เจ้าหญิงวิกตอเรีย พระราชกุมารี) โดยก่อนจะทรงเข้ามาในราชวงศ์อังกฤษ พระบิดาของพระองค์ทรงอุปถัมภ์โรงเรียนสำหรับทารก และในตำแหน่งนี้ เจ้าหญิงเฮเลเนอได้คิดค้นหลักสูตรการศึกษาของนักเรียน ทรงชอบแก้ปัญหาทางคณิตศาสตร์และปรัชญาในการอ่านเป็นพิเศษ ระหว่างการแต่งงานช่วงสั้น ๆ พระสวามีทรงแนะนำพระองค์ให้ทรงรู้จักกับแวดวงนักวิชาการที่เป็นพระสหายที่มหาวิทยาลัยอ็อกซ์ฟอร์ด โดยเจ้าหญิงเองทรงมีสัมพันธ์ที่ดีกับพวกเขาเหล่านั้น ในปี ค.ศ. 1894 ทรงเป็นหนึ่งในผู้ก่อตั้งกองทุนเดปต์ฟอร์ด เดิมทีกองทุนนี้อุทิศตนเพื่อช่วยหางานทางเลือกสำหรับผู้หญิงและเด็กผู้หญิงที่ทำงานในธุรกิจฆ่าสัตว์ที่อันตราย ในไม่ช้ากองทุนก็ขยายออกไป โดยมีหลายโครงการที่กระตุ้นเพื่อช่วยเหลือชุมชนในท้องถิ่น ในปี ค.ศ. 1899 ทรงเปิดสถาบันในชื่อ **ออลบานี** ต่อมาได้ขยายเป็นชุมชนและศูนย์การแสดงที่ผสมผสานกับสถานที่แสดงละครที่รู้จักกันในชื่อออลบานีเอ็มไพร์ ศูนย์กลางของกิจกรรมต่อต้านลัทธิฟาสซิสต์ใน ค.ศ. 1970 ณ อาคารเอ็มไพร์และสถาบันถูกทำลายจากการลอบวางเพลิงใน ค.ศ. 1978 ต่อมา ไดอานา เจ้าหญิงแห่งเวลส์ ทรงฟื้นฟูใน ค.ศ. 1982

เจ้าหญิงเฮเลเนอแห่งวัลเด็คและเพือร์ม็อนท์ สิ้นพระชนม์เมื่อวันที่ 1 กันยายน ค.ศ. 1922 ณ รัฐทีโรล สิริพระชันษา 61 ปี

พระอิสริยยศ
-----------

* **17 กุมภาพันธ์ 1861 – 27 เมษายน 1882**: *เฮอร์เซอรีนไฮเนส* เจ้าหญิงเฮเลนแห่งวัลเด็คและไพร์มอนด์ (Her Serene Highness Princess Helen of Waldeck and Pyrmont)
* **27 เมษายน 1882 – 11 ตุลาคม 1905**: *เฮอร์รอยัลไฮเนส* สมเด็จเจ้าฟ้าหญิงดัชเชสแห่งออลบานี (Her Royal Highness The Duchess of Albany)
	+ *เฉพาะในแคว้นสกอตแลนด์*: *เฮอร์รอยัลไฮเนส* สมเด็จเจ้าฟ้าหญิงเคานท์เตสแห่งแคลเรนซ์ (Her Royal Highness The Countess of Clarence)
* **11 ตุลาคม 1905 – 1 กันยายน 1922**: *เฮอร์รอยัลไฮเนส* สมเด็จเจ้าฟ้าหญิงดัชเชสหม้ายแห่งออลบานี (Her Royal Highness The Dowager Duchess of Albany)

อ้างอิง
-------

* Harvester Wheatsheaf (1971). The Constitutional Year Book. Harvester Press. p. 28. ISBN 978-0-85527-070-4.
* "Princess Helen, Duchess of Albany (1861-1922), Wife of Prince Leopold, Duke of Albany; daughter of Prince George Victor of Waldeck-Pyrmont". National Portrait Gallery, London.
* Her bridesmaids were The Ladies Mary Campbell, Blanche Butler, Feodore Yorke, Florence Bootle-Wilbraham, Ermyntrude Russell, Alexandrina Vane-Tempest, Anne Lindsay and Florence Anson.
* [permanent เก็บถาวร 2021-05-08 ที่ เวย์แบ็กแมชชีน dead link]
* [permanent[*ลิงก์เสีย*] dead link]
* Princess Marie Louise (née Princess of Schleswig-Holstein-Sonderburg-Augustenberg), My Memories of Six Reigns (London: Evans Brothers, 1956)
* "The London Gazette, Issue 25102, Page 1989".
* "The London Gazette, Issue 26947, Page 1696".
* "The London Gazette, Supplement 28535, Page 7110".



| * ด
* ค
* ก
เจ้าหญิงแห่งสหราชอาณาจักรจากการเสกสมรส |
| --- |
| รุ่นที่ 1 | 
* เจ้าหญิงคาโรลีเนอแห่งบรันเดินบวร์ค-อันส์บัค

 |
| รุ่นที่ 2 | 
* เจ้าหญิงเอากุสทาแห่งซัคเซิน-โกทา-อัลเทินบวร์ค

 |
| รุ่นที่ 3 | 
* มาเรีย วัลเดอเกรฟ
* แอนน์ ฮอร์ตัน

 |
| รุ่นที่ 4 | 
* ดัชเชสคาโรลีเนอแห่งเบราน์ชไวค์
* เจ้าหญิงฟรีเดรีเกอ ชาร์ลอตเตอแห่งปรัสเซีย
* เจ้าหญิงอาเดิลไฮด์แห่งซัคเซิน-ไมนิงเงิน
* เจ้าหญิงวิกตอเรียแห่งซัคเซิน-โคบวร์ค-ซาลเฟลด์
* ดัชเชสฟรีเดรีเกอแห่งเมคเลินบวร์ค-ชเตรลิทซ์
* เจ้าหญิงเอากุสตาแห่งเฮ็สเซิน-คัสเซิล
* เจ้าหญิงแมรี\*

 |
| รุ่นที่ 5 | 
* เจ้าหญิงมารีแห่งซัคเซิน-อัลเทนบูร์ก

 |
| รุ่นที่ 6 | 
* เจ้าหญิงอะเล็กซันดราแห่งเดนมาร์ก
* แกรนด์ดัชเชสมาเรีย อเล็กซานดรอฟนาแห่งรัสเซีย
* เจ้าหญิงหลุยส์ มาร์กาเรตแห่งปรัสเซีย
* เจ้าหญิงเฮเลนแห่งวัลเด็คและเพือร์ม็อนท์
* เจ้าหญิงธือราแห่งเดนมาร์ก

 |
| รุ่นที่ 7 | 
* เจ้าหญิงมาเรียแห่งเท็ค
* เจ้าหญิงอเล็กซานดรา ดัชเชสที่ 2 แห่งไฟฟ์\*
* เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์
* เจ้าหญิงวิคโทรีอา ลูอีเซอ แห่งปรัสเซีย

 |
| รุ่นที่ 8 | 
* เลดีเอลิซาเบธ โบวส์-ลีออน
* เลดีอลิซ มอนเตกู ดักลัส สกอตต์
* เจ้าหญิงมารีนาแห่งกรีซและเดนมาร์ก

 |
| รุ่นที่ 9 | 
* บีร์กิตเทอ ฟัน เดิร์ส
* แคทริน เวิร์สลีย์
* บารอเนสมารี คริสติน ฟอน ไรบ์นิตซ์

 |
| รุ่นที่ 10 | 
* เลดีไดอานา สเปนเซอร์
* คามิลลา พาร์กเกอร์ โบวส์
* ซาราห์ เฟอร์กูสัน
* โซฟี ไรส์-โจนส์

 |
| รุ่นที่ 11 | 
* แคเธอริน มิดเดิลตัน
* เมแกน มาร์เกิล

 |
| *\* เป็นเจ้าหญิงแห่งสหราชอาณาจักรตั้งแต่แรกประสูติ* |